( 197 ) 

 CHAPITRE CLXXII. 



Ci devise de l'isle de Agamân. 



Angaman est une ysle bien grant. Il ne ont roi. Il sunt ydres e 

 sunt come bestes sauvajes , et si voz dirai d'une meinere de jens 

 qe bien fait à conter nostre livre. Or sachie's tout voiremant qe tuit 

 les homes de ceste ysle ont chief come chien et densetiaus come 

 chiens : car je voz di qu'il sunt tuit senblable à chief de grant 

 chienz mastiu. Il ont cspeceries asez. Il sunt moût cruel jens ; il 

 menuient les omes tuit cil qe il puent prandrepuis qu'il ne soient 

 de lor jens. Il ont grant habondace de toutes meineres d' cspece- 

 ries. Lor viandes est e lait e cars de toutes maineres. Il ont en- 

 core fruit devise'e à les nostres. Or vos avon contes de cestes dé- 

 verses jens , et adonc noz en partiron e vos conteron avant des 

 autres e vos diron d'une ysle (je est apellé Seilan. 



CHAPITRE CLXXIII. 



Ci devise de l'isle de Seilan. 



Quant l'en se part de l'isle de Angaman et il ala cntor mille 

 miles por ponent, aucune couse moin ver Garbin , adonc treuve- 

 l'en l'isle de Seilan qi est tout voiremant la meior isle qe soit au 

 monde de sa grandese , e vos dirai cornant. Elle gire environ 

 deux mille e quatre cens milles, et si voz di qe ansienemant estoit 

 greingnor , car elle giroit environ trois mille e six cens miles se- 

 lonc que se treuve en la mapemondi des mariner de cel mer ; 

 mes le vent a tramontaine hi vient et vente si fort qe une grant 

 partie de ceste isle a fait aler sout l'eive , e ce est l'acaison por 

 coi elle est si grant come elle fu jadis. Or voz conteron des fait 

 de ceste ysle. Ceste isle ont roi qi est apelle's Sendemain. Il sunt 

 idules. Il ne font treu à nulz. Il vont tuit nus , for qe il se curent 



